type: legislation

jurisdiction: Hungary

text:
80/2012. (XI. 22.) OGY határozata a Nemzeti Média- és Hírközlési Hatóság Médiatanácsa 2011. tevékenységéről szóló beszámoló elfogadásáról.
Az Országgyűlés elfogadja a Nemzeti Média- és Hírközlési Hatóság Médiatanácsa 2011. évi tevékenységéről szóló
beszámolót.
Kövér László s. k.,
az Országgyűlés elnöke


text:
199/2015. (V. 13.) KE határozata kitüntetéses doktorrá avatáshoz való hozzájárulásról.
Az Alaptörvény 9.  cikk (4)  bekezdés j)  pontja, valamint a  nemzeti felsőoktatásról szóló 2011. évi CCIV. törvény
52.  §  (8)  bekezdése alapján – az  emberi erőforrások miniszterének javaslatára – hozzájárulok, hogy a  Debreceni
Egyetem rektora Sikolya Kingát „Promotio sub auspiciis praesidentis Rei Publicae” kitüntetéssel doktorrá avassa.
Budapest, 2015. április 17. Áder János s. k.,
 köztársasági elnök


text:
21/2012. (III. 20.) OGY határozata a 2002–2010 közötti lakossági deviza-eladósodás okainak feltárásáról, valamint az esetleges kormányzati felelősség vizsgálatáról szóló jelentés elfogadásáról.
1. Az Országgyűlés a 2002–2010 közötti lakossági deviza-eladósodás okainak feltárásáról, valamint az esetleges
kormányzati felelősség vizsgálatáról szóló jelentést elfogadja. 2. E határozat a közzétételének napján lép hatályba.
Kövér László s. k.,
az Országgyűlés elnöke


text:
1612/2017. (IX. 5.) Korm. határozata a dunaújvárosi Kézilabda Akadémia beruházási megvalósítási programjáról.
A Kormány
 1. egyetért a  dunaújvárosi Kézilabda Akadémia beruházási programjával (a  továbbiakban: Beruházás), továbbá
koncepciójával, amely szerint a  Beruházás 5994,05 millió forint összegű költségvetési forrásból valósul meg
a 2017–2019. években, amelynek keretében
a) Dunaújvárosban a 316/7-es helyrajzi számú ingatlanon a meglévő sportcsarnok (kézilabdacsarnok) felújítása
történik meg, továbbá egy új, kettő darab szabvány kézilabdapálya egyidejű elhelyezését biztosító csarnok
épül, amelyben nemzetközi mérkőzés megrendezése esetén mobil lelátó is elhelyezhető,
b) az új csarnok melletti fejépületben kerülnek elhelyezésre az öltözők és a kiszolgáló helyiségek,
c) Dunaújvárosban a  316/7-es helyrajzi számú ingatlanon szállás és kiszolgáló létesítmények kerülnek
megépítésre, felújításra,
d) a Beruházás építtetője Dunaújváros Megyei Jogú Város Önkormányzata;
2. a Beruházás ütemezett megvalósítása érdekében felhívja a nemzetgazdasági minisztert, hogy – a nemzeti fejlesztési
miniszter bevonásával – tegye meg a szükséges intézkedéseket a Beruházáshoz szükséges, további – a Beruházás
5994,05 millió forint összegű költségvetési forrásának részét képező – 1994,05 millió forint összegű forrás
2019. évben történő rendelkezésre állása érdekében a XVII. Nemzeti Fejlesztési Minisztérium fejezet javára.
Felelős: nemzetgazdasági miniszter
 nemzeti fejlesztési miniszter
Határidő: a 2019. évi központi költségvetés tervezése során
Orbán Viktor s. k.,
 miniszterelnök


text:
1368/2014. (VII. 3.) Korm. határozata a Szent István Egyetem Alkalmazott Bölcsészeti és Pedagógiai Kar szarvasi telephelyű Pedagógiai Intézetének az egyházi fenntartásban működő Gál Ferenc Főiskolához történő csatlakozásáról.
A Kormány
egyetért azzal, hogy a  Szent István Egyetem Alkalmazott Bölcsészeti és Pedagógiai Kar szarvasi telephelyű
Pedagógiai Intézete által végzett képzési és kutatási közfeladatok ellátását szolgáló, 2014. július 31-én a Szent István
Egyetem vagyonkezelésében lévő, természetben a  Szent István Egyetem szarvasi telephelyén fellelhető állami
vagyon az átvett képzési és kutatási közfeladat ellátása céljából a Gál Ferenc Főiskola ingyenes vagyonkezelésébe
kerüljön a Szent István Egyetem Alkalmazott Bölcsészeti és Pedagógiai Kar szarvasi telephelyű Pedagógiai Intézete
PPP konstrukcióban megvalósult kollégiumai (Brunszvik Teréz I. számú Kollégium, Brunszvik Teréz II. számú
Kollégium) Bérleti Szolgáltatási Szerződéseinek lezárását követően.
Felelős: emberi erőforrások minisztere
 nemzeti fejlesztési miniszter
 nemzetgazdasági miniszter
Határidő: 2014. július 31.
Orbán Viktor s. k.,
 miniszterelnök


text:
1580/2017. (VIII. 28.) Korm. határozata Pápa Város Önkormányzata városfejlesztéséhez szükséges intézkedésekről.
A Kormány felhívja a  nemzetgazdasági minisztert, hogy Pápa Város Önkormányzata (a  továbbiakban:
Önkormányzat) városfejlesztési programja folytatásának elősegítése érdekében, az  Önkormányzat részére,
a  6365/1 helyrajzi számú ingatlan megvásárlásához szükséges 460 millió forint összegű forrás biztosításáról
gondoskodjon.
Felelős: nemzetgazdasági miniszter
Határidő: a felmerülés ütemében Orbán Viktor s. k.,
 miniszterelnök


text:
1445/2013. (VII. 16.) Korm. határozata a DDOP-1.1.1/AC-11-2012-0008 azonosító számú („Komlói Ipari Park infrastrukturális fejlesztése” című) projekttel összefüggésben biztosítéknyújtási kötelezettség alóli egyedi mentesítésről.
A Kormány
 1. megállapítja, hogy a) a Komlói Fűtőerőmű Zártkörűen Működő Részvénytársaság egyedüli részvényese helyi önkormányzat,
b) az a) alpontban meghatározott kedvezményezett a DDOP-1.1.1/AC-11-2012-0008 azonosító számú, „Komlói
Ipari Park infrastrukturális fejlesztése” című projektjére megítélt támogatást a  nemzeti vagyon fejlesztésére
fordítja,
2. mentesíti az  1.  pont a)  alpontjában meghatározott kedvezményezettet az  1.  pont b)  alpontjában meghatározott
projektje tekintetében a 2007–2013 programozási időszakban az Európai Regionális Fejlesztési Alapból, az Európai
Szociális Alapból és a  Kohéziós Alapból származó támogatások felhasználásának rendjéről szóló 4/2011. (I. 28.)
Korm. rendelet 33. § (1) bekezdése szerinti biztosítéknyújtási kötelezettség alól,
3. felhívja a nemzeti fejlesztési minisztert, hogy az 1. pont b) alpontjában meghatározott projekt tekintetében a 2. pont
szerinti mentesítés érvényesítéséhez szükséges intézkedéseket tegye meg.
Felelős: nemzeti fejlesztési miniszter
Határidő: azonnal Orbán Viktor s. k.,
 miniszterelnök


text:
84/2014. (VII. 3.) ME határozata helyettes államtitkárok kinevezéséről.
A közszolgálati tisztviselőkről szóló 2011. évi CXCIX. törvény 220. § (2) bekezdésében foglalt jogkörömben eljárva,
a belügyminiszter javaslatára
Szőke Irmát és
Zsinka Andrást a Belügyminisztérium helyettes államtitkárává
– 2014. július 1-jei hatállyal – kinevezem. Orbán Viktor s. k.,
 miniszterelnök


text:
1607/2017. (IX. 5.) Korm. határozata az önkormányzatok adósságot keletkeztető, valamint kezesség-, illetve garanciavállalásra vonatkozó ügyleteihez történő 2017. májusi előzetes kormányzati hozzájárulásról.
A Kormány a  Magyarország gazdasági stabilitásáról szóló 2011. évi CXCIV. törvény 10.  § (1)  bekezdése alapján,
tekintettel az  adósságot keletkeztető ügyletekhez történő hozzájárulás részletes szabályairól szóló 353/2011.
(XII. 30.) Korm. rendeletben foglaltakra, a következő határozatot hozza:
A Kormány az ügyletekről az 1. mellékletben foglaltak szerint dönt, az engedélyezett ügyletek 2017. évben történő
megkötéséhez az a)–c) pontban foglalt kiegészítő feltételekkel járul hozzá:
a) az önkormányzat az  1.  melléklet szerint engedélyezett ügyletértékek teljes összegétől lefelé eltérhet, ha
ez nem okozza ezen értékek valamelyikének növekedését egyik évben sem;
b) az önkormányzat egy adott év végéig legfeljebb akkora összegű adósságot keletkeztethet az ügyletből, mint
amekkora az 1. melléklet szerint az ügyletből az adott év végéig keletkező kumulált adósságösszeg;
c) fejlesztési célú ügylet esetében az ügyletet csak az 1. mellékletben szereplő fejlesztésekre lehet fordítani.
Orbán Viktor s. k.,
 miniszterelnök


text:
5/2003. (II. 20.) NKÖM rendelete a Magyar Állami Operaház mesterművésze díjról.
A Magyar Köztársaság kitüntetéseiről szóló 1991. évi
XXXI. törvény 7. §-ának (1) bekezdésében foglalt felhatalmazás alapján a következőket rendelem el:
1. § Kimagasló művészeti tevékenység és a magyar operakultúra szolgálatának elismerésére a Magyar Állami Operaház mesterművésze (a továbbiakban: mesterművész) díj
adományozandó.
2. § (1) Mesterművész díjra jogosultak a Magyar Állami
Operaház (a továbbiakban: Operaház) azon Kossuth-díjas
örökös tag
a) rendezői, karmesterei, karigazgatói és tervezői, akik
65. életévüket betöltötték;
b) operaénekesei, akik 60. életévüket betöltötték;
c) balett-táncosai, akik 50. életévüket betöltötték.
(2) A mesterművészt a díj elnyeréséről szóló okirat és
havonta ötszázezer forint díj illeti meg. A díj az általános
szabályok szerint adóköteles.
3. § A mesterművész díj elnyeréséről szóló okiratot a díjra
való jogosultság bekövetkezése esetén az Operaház főigazgatója adja át.
4. § A mesterművész díjjal összefüggő kiadások fedezetéről,
valamint a díj értékállóságának megőrzéséről az Operaház
költségvetéséből kell gondoskodni.
5. § Ez a rendelet a kihirdetése napján lép hatályba, rendelkezéseit azonban 2003. január 1-jétől kell alkalmazni.
Görgey Gábor s. k.,
nemzeti kulturális örökség minisztere